Γιώργος Δοξάκης

Ο Γιώργος Δοξάκης, γεννημένος στην Θεσσαλονίκη στις 3 Μαρτίου 1962, είναι Έλληνας πρώην διεθνής καλαθοσφαιριστής και προπονητής καλαθοσφαίρισης. Έχει ύψος 1,84 m και αγωνιζόταν στη θέση του πλέι μέικερ.

Καριέρα
Ο Δοξάκης ξεκίνησε την καριέρα του από την ομάδα του Αργοναύτη Καλαμαριάς και κλήθηκε στις εθνικές ομάδες παίδων και εφήβων.

Το καλοκαίρι του 1981, μεταγράφηκε στην ομάδα του Άρη και παράλληλα συνέχισε να αγωνίζεται στην εθνική εφήβων, όπως και στην εθνική νέων. Στην πρώτη του χρονιά με τους "κίτρινους", κατέλαβε την δεύτερη θέση του ελληνικού πρωταθλήματος, παίζοντας σε 23 αγώνες με μέσο όρο 5,3 πόντων. Το 1982-83, ο Άρης κατέκτησε το πρωτάθλημα, με τον Δοξάκη να αναλαμβάνει χρέη βασικού οργανωτή του παιχνιδιού της ομάδας, πετυχαίνοντας 9,1 πόντους ανά αγώνα σε 21 συμμετοχές και βοηθώντας το Νίκο Γκάλη να αναδειχθεί για τρίτη συνεχόμενη χρονιά πρώτος σκόρερ του πρωταθλήματος με 33,8 πόντους κατά μέσο όρο.Ο βασιλιάς των παρκέ Νίκος Γκάλης - Newsbeast.gr

Την επόμενη χρονιά, οι "κίτρινοι" έφθασαν για πρώτη φορά στον τελικό του κυπέλλου Ελλάδας, όπου ηττήθηκαν από τον ΠΑΟΚ,30 χρόνια από τον τελικό των ξυρισμένων κεφαλιών αλλά τερμάτισαν και στην πρώτη θέση του πρωταθλήματος, ισοβαθμώντας όμως με τον Παναθηναϊκό, από τον οποίο ηττήθηκαν σε αγώνα μπαράζ. Ο Δοξάκης αγωνίστηκε σε 22 αγώνες πρωταθλήματος, με μέσο όρο 6,0 πόντων ανά αγώνα.

Το καλοκαίρι του 1984, υπέγραψε στον Άρη ο Παναγιώτης Γιαννάκης, αναλαμβάνοντας τον ρόλο του βασικού πλέι μέικερ της ομάδας,1984: Η μεταγραφή του Παναγιώτη Γιαννάκη στον ΑΡΗ | aris.re με αποτέλεσμα ο Δοξάκης να χάσει μεγάλο μέρος του χρόνου συμμετοχής του. Οι "κίτρινοι" κατέκτησαν εύκολα το νταμπλ, κερδίζοντας τον Παναθηναϊκό με 86-70 στο στάδιο Ειρήνης και Φιλίας για τον τελικό του κυπέλλου,ΑΡΗΣ-ΠΑΟ 86-70 (1984-85) | AllAboutARIS.com ενώ κατέκτησαν το πρωτάθλημα με μόνο μία ήττα. Παράλληλα, έφθασαν ως την ημιτελική φάση του κυπέλλου Κόρατς, όπου αποκλείστηκαν από την ιταλική Βαρέζε.

Οι "κίτρινοι" κατέκτησαν αήττητοι τα πρωταθλήματα του 1986, του 1987 και του 1988, με τον Δοξάκη να περιορίζεται σε μέσους όρους 1,5, 1,9 και 3,1 πόντων αντίστοιχα, παρά το γεγονός ότι συμμετείχε στα περισσότερα ματς της ομάδας του. Ωστόσο, στις 30 Οκτωβρίου του 1986 ο Δοξάκης πραγματοποίησε μία από τις κορυφαίες εμφανίσεις του σε Ευρωπαϊκό αγώνα, ενάντια στην Ολίμπια Μιλάνο στο Αλεξάνδρειο, όπου ο Άρης επικράτησε με σκορ 98-67 και με τον ίδιο να σημειώνει 10 πόντους, έχοντας αντικαταστήσει, επάξια, το Γιαννάκη (που χρεώθηκε πολύ γρήγορα με 4 φάουλ) στο μεγαλύτερο διάστημα της αναμέτρησης"Ναι, ο καφές είχε υπνωτικό" Ανακτήθηκε στις 25/1/2022. Ταυτόχρονα, κατέκτησε τα κύπελλα Ελλάδος του 1987 και του 1988 και έφθασε στο φάιναλ-φορ του κυπέλλου πρωταθλητριών, για να ηττηθεί στον ημιτελικό από την ιταλική Τρέισερ Μιλάνου.Τελικός Κυπέλλου 1987: ΑΡΗΣ-Πανελλήνιος 110-70 | AllAboutARIS.com1988: ΑΡΗΣ – Αεκ 84-71 Τελικός κυπέλλουΓάνδη, 5 Απριλίου 1988: Το πρώτο φάιναλ φορ στην ιστορία του ευρωπαϊκού μπάσκετ με τον Άρη να φωνάζει παρών!

Οι "κίτρινοι" συνέχισαν την πορεία τους στις εγχώριες διοργανώσεις κατακτώντας δύο ακόμη νταμπλ το 1989 και το 1990, ενώ παράλληλα έφθασαν σε δύο ακόμη φάιναλ-φορ του κυπέλλου πρωταθλητριών. Το 1988-89 στο Μόναχο, ο Άρης ήταν φαβορί για τον τίτλο, αλλά ηττήθηκε στον ημιτελικό από την Μακάμπι Τελ Αβίβ και περιορίστηκε στην τιμητική τρίτη θέση. Την επόμενη σεζόν, ο Άρης εμφανίστηκε ενισχυμένος με ξένους αθλητές όπως ο Στόγιαν Βράνκοβιτς και ο Μάικ Τζόουνς, αλλά στο φάιναλ-φορ της Σαραγόσα ηττήθηκε και πάλι, αυτή την φορά από την Μπαρτσελόνα.Σαραγόσα, 1990 | Άρθρα | Ελευθεροτυπία

Ο τελευταίος τίτλος του Δοξάκη με τους "κίτρινους" ήταν το πρωτάθλημα του 1991 και το καλοκαίρι που ακολούθησε,1991: Το 10ο πρωτάθλημα ήταν γεγονός… | aris.re ο αθλητής μεταγράφηκε στην ομάδα Πανιωνίου. Μετά από δύο χρόνια με την ομάδα της Νέας Σμύρνης, αποχώρησε από την ενεργό δράση, συνεχίζοντας πλέον ως προπονητής. Μετά από ένα σύντομο πέρασμα από τον πάγκο του Άρη το 1999-00, εργάστηκε ως εκλέκτορας των μικρών εθνικών ομάδων της Ελλάδας, ενώ το 2009 ξεκίνησε να δουλεύει ως βοηθός προπονητής της εθνική ομάδας παίδων, ενώ κατά περίπτωση υπήρξε και πρώτος προπονητής.Eurobasket.com Coach Profile Διατέλεσε επίσης βοηθός προπονητή στην Εθνική Κ20, η οποία κατέκτησε το Πανευρωπαϊκό Πρωτάθλημα Κ20 το 2017.

Τίτλοι

 Ως αθλητής 
 8 πρωταθλήματα Ελλάδος: 1983, 1985, 1986 1987, 1988, 1989, 1990, 1991
 5 κύπελλα Ελλάδος: 1985, 1987, 1988, 1989, 1990

 Ως προπονητής 

 Ευρωπαϊκό Πρωτάθλημα Κ20 (βοηθός): 2017

Παραπομπές

 Πηγές 
 "Η ιστορία του Άρη • Τόμος 2: Μπάσκετ (1922-2000)", Κωνσταντίνος Ίντος, έκδοση συνδέσμου οπαδών «SUPER-3» (εκτύπ. TYPOFFSET), Θεσσαλονίκη 2004
 "Αθλητικός Σύλλογος Άρης • 1914-2004", συλλογικό έργο (επιστημονική τεκμηρίωση Αν. Στεφανίδης - Ελ. Τσιομπανούδη - Δ. Κυρίτσης), έκδοση Κέντρο Ιστορίας Δήμου Θεσσαλονίκης, Θεσσαλονίκη 2005, ISBN 960-8734-48-7

 Εξωτερικοί σύνδεσμοι 


Κατηγορία:Έλληνες καλαθοσφαιριστές
Κατηγορία:Έλληνες προπονητές καλαθοσφαίρισης
Κατηγορία:Προπονητές καλαθοσφαίρισης Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας Κ18
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Πανιωνίου
Κατηγορία:Προπονητές καλαθοσφαίρισης Άρη Θεσσαλονίκης
Κατηγορία:Πόιντ γκαρντ